lflage/wiki-talks huggingface dataset:
Vita:Marioara Popescu

message: Könnyen lehet, hogy a keresztneve Mărioara, nem pedig Marioara, s csak az ékezetet nem használó nemzetközi (angol nyelvű) adatbázisok és igénytelen (román) weboldalak nyomán terjedt el ebben a formában. Mindenesetre több sajtóanyag a Mărioara formát használja. – Vépi vita 2019. május 15., 12:49 (CEST)
thread_title:  A nevéről
Vita:Széher út

message: Molnár Farkas által tervezett Kútvölgyi villa jelenleg a Széher út 84 számon található, az 50es években történt átszámítás miatt. Kertjében volt közel 2 évig eltemetve a tervező, aki a közeli Szent Ferenc kórházban halt meg vérmérgezésben a háborús ostrom alatt kapott sebesülése után. Toldy-Schedel vita 2020. április 12., 11:08 (CEST)
replies: text: Szervusz! Ezeket nyugodtan beírhatod a szócikk megfelelő helyére, különösen ha valamilyen forrást is tudsz mellé csatolni. Előre is köszönet érte. Üdv: Solymári vita 2020. április 12., 11:55 (CEST)
thread_title:  Széher út 60
Vita:Dunay Bertalan

message: Dunay Bertalan unokája átjavította a halálozási dátumot március 13-ra, ami akár igaz is lehet, de semmilyen forrást nem adott meg, és a kérdésemre sem válaszolt, ezért visszavontam a szerkesztését. Érdemes szemmel tartani, mert lehet, hogy mégis ez a pontos dátum, csak forrásra lenne szükség a beírásához. Palotabarát vita 2021. február 13., 01:10 (CET)
thread_title:  Halálozási dátuma
Fájlvita:NagySándorTamás.jpg

message: Ez a közkincs nem jogosult licenc ide nem lesz jó, mivel ez a mű jogosult szerzői jogi védelemre, mert egyéni jellegű, eredeti, kreatív alkotási folyamat eredménye, és nem kizárólag nyilvánosan elérhető információkat tartalmaz, ezért nem számít közkincsnek. --Pallertithe cave of Caerbannog 2019. május 16., 23:51 (CEST)
thread_title:  Vitatott licenc
Vita:Játék (pedagógiai módszer)

message: A cikk egyáltalán nem tartalmaz forrásokra utalást. Egy helyen említi Robert Fisher könyvét, de a könyv címe nem derül ki. Források nélkül nem állhat szócikk a Wikipédián. Szipucsu vita 2019. május 18., 19:07 (CEST)
thread_title:  Forrásmegjelölés teljes hiánya
Vita:Nagyajtay Teréz

message: Ezt a szakaszt áthoztam a cikkből. A könyv online reklámjának másolata. – Sir Morosus vita 2019. május 20., 17:41 (CEST)

message: Nagyajtay Teréz a Nemzeti Színház „jellemtervezője”, a nemzeti viselet megújítója, aki Erdélyből indulva, zalatnai, majd nagyajtai tanulmányok után iparművésznek tanult. Fél évet töltött Párizsban, a Comédie-Française jelmeztárának tanulmányozásával. Majd Budapesten az Operaházban dolgozott, ahol először varrónőként, szabászként alkalmazták. 21 évesen már iparművészeti műhelyt, műtermet nyitott három társával gobelin és iparművészeti tárgyak készítésére. Egyedi látványvilága tükröződik Bajor Gizinek, Honthy Hannának, Tőkés Annának, Neményi Lilinek tervezett jelmezein, fellépő- és koncertruháin.
Válogatta és szerkesztette: Turnai Tímea
thread_title:  Nagyajtay Teréz, a Nemzeti„jellemtervezője” (2015-ben megjelent könyv)
Wikipédia-vita:Wikitanácsi indítványok/Nem cégként szerkesztők azonosítója

message: Idézet a határozat végéből:  Módosításra javasoljuk, hogy a híres emberek, közszereplők, intézmények neve is a nem megengedett azonosítónevek közé kerüljön. stb. Lelki szemeim előtt felsejlenek azok a jövőben megbeszélések, amelyekben azt próbáljuk meg konszenzusos alapon eldönteni, hogy ki híres. – Burumbátor Súgd ide! 2019. május 20., 18:56 (CEST)
replies: text: Kedves  Ezt már 2008 óta el kellett valahogy dönteni. Ha eddig nem volt ezzel probléma, akkor remélhetőleg ezután sem lesz. Az irányelv ugyanis 2008. február óta tartalmazza mint "nem elfogadható azonosítót" ezt a kitételt. A változás a mostani javaslat szerint csupán az lenne, hogy ugyanúgy kezelné a híres embereket, közszereplőket és intézményeket is, mint a cégeket és pártokat. – Dodi123 vita 2019. május 20., 19:22 (CEST)
thread_title:  Burum lelkizése 

message: Jól gondolom, hogy a WT értelmező határozatából következően az EniPort szerkesztői név megengedett, mert nem teljes vagy rövidített neve az EniPort Kkt. nevű cégnek, nem védett terméknév és nem is közismert márkanév?
Jól gondolom, hogy a WT értelmező határozatából következően az Telenor szerkesztői név nem megengedett, mert bár nem teljes vagy rövidített neve az Telenor Magyarország Zrt. nevű cégnek, és nem is védett terméknév, de közismert márkanév?
Jól gondolom, hogy a WT értelmező határozatából következően az Sberbank szerkesztői név vagy megengedett vagy nem, attól függően, hogy a közösségi konszenzus szerint a Sberbank közismert márkanév-e?
Malatinszky vita 2019. május 20., 22:13 (CEST)
 
#Jól gondolod. Az értelmezés  2. b-pont alapján igen, kiegészítve azzal, hogy a névegyezőséget nem használta az "Értelmezés" 2.b.iii. pontja szerinti gazdasági előnyszerzésre.
#Jól gondolod. Nem is védett terméknév, de közismert márkanév értelmezés szerint. 
#Mivel a cégről van szócikk a Wikipédián, ezért közismert márkanévnek tekinthető. Ez esetben nem kell közösségi konszenzus, ehhez elegendő egy adminisztrátori döntés.
replies: text: Ogodej  vitalap 2019. május 20., 22:56 (CEST)
thread_title:  Malatinszky kérdései
Vita:Horvátországi Protestáns Református Keresztyén Egyház

message: Felekezetileg a horvátországi római katolikus többség és az évszázadok óta Baranyában és Kelet-szlavóniában élő reformátusság között helyezkedik el a ma az Anglikán Egyházhoz tartozó Tordincai Protestáns Egyházközség. A gyülekezet a reformáció idejében csatlakozott a helvét irányú protestantizmushoz, alapításának idejét pedig 1545-re teszik a történelmével foglalkozó teológusok.
A délszláv háborúban a menekültségbe való kényszerülés miatt temploma elhagyottá és kifosztottá vált, igaz előtte sem volt aktív a gyülekezet gondozása, amelyet egy lévita lelkész látogatott havi, vagy ritkább rendszerességgel. 
A háborút követően pünkösdista prédikátort kapott a helyi közösség, a templom felújításába kezdtek, a parókia is megújult, cserébe a gyülekezet reformátusból a protestáns egyházias Anglikán Egyház egy fíliája lett, anglikán püspöki székhelyként. Püspöke így jelenleg az egykori református püspöki titkár, az orthodox és pünkösdista gyökerű Jasmin Milic (a videón napszemüvegben), aki a Kálvini Református Egyházból kiszakadt egyháztest vezetője. A kívül belül teljesen újjáépített templom tornyán magasodó kereszt és a belső feszület az egykori csillagos-tornyos templomban nagy fényességgel ragyog.
Egyes lelkipásztorok szerint a többségi felekezet ravasz módon megtalálta a módot arra, hogy kihasználja a református felekezet gyengeségeit; nyelvi és anyagi eszközökkel megteremtette a sebekből vérző közösség új alapjait a szomorú sorsok romjain. Ebben a Magyarországi Református Egyház püspökei és helyi politikusok kevés kivételtől eltekintve segítették őket. 
Tény, hogy az egyetlen, a reformáció korától fogva az 1990-es évek elejéig fennmaradt horvát ajkú református gyülekezet mai generációja a liturgiáját és teológiáját lecserélte.
Ezt a fenti szöveget nem tudtam a cikkbe betenni, de vitaindítónak szánom ide, mert meglep, hogy anglikán lett egy református gyülekezet.  Szajci pošta 2019. május 21., 20:12 (CEST)
thread_title: Anglikán egyház
Vita:2019-es európai parlamenti választás Magyarországon

message: Nem tudom, mire jó ez, ha a link közvetlenül az egyértelműsítő lapra vezet. Ha KÉK színű a név, akkor a szerkesztő számára úgy tűnik, hogy az illetőről van szócikk, és nem foglalkozik vele. Ha ZÖLD, akkor vagy úgy hagyja – vagy kiválasztja, hogy az egyértelműsítő lapon szereplők közül kivel azonos – vagy hozzáír még egy nevet az egyértelműsítő lapon szereplőkhöz. Vagy a legrosszzabb esetben ír az illetőről egy szócikket. – Holdkóros vita 2019. május 22., 20:25 (CEST)

message: Megdöbbenve vettem ma észre, hogy ebből a szócikkből (és a 2014-es EU-választásról szóló magyar szócikkből is) pont a mandátumot nyert képviselők névsora maradt ki.
Bizonyára könnyebb a rendelkezésre álló adatokat bemásolni, ám eléggé furcsa az, hogy miközben a jelöltek pártlisták szerinti névsorai rendelkezésre állnak, addig a Wikipédia nem tartalmazza a mandátumot nyert képviselők teljese névsorát?--Linkoman vita 2019. november 6., 19:30 (CET)
thread_title:  == A mandátumot nyert képviselők névsora == hiányzik - de miért???
Vita:Angelo Torricelli

message: Angelo Torricelli (1869-1944) vívómester =/= Angelo Torricelli (1946-) olasz építésszel. Majd ki kell javítani a Wikidata bejegyzést. -- Ulrich von Lichtenstein vita 2019. május 23., 11:56 (CEST)
replies: text: Javítva. -- Ulrich von Lichtenstein vita 2019. május 23., 12:08 (CEST)
thread_title:  Névrokonok
Vita:Gyermekrészvétel

message: A cikk eredeti szövege még arra sem utalt, hogy itt angol kifejezés magyarra fordításáról van szó. Arra sem utalt, hogy az ENSZ hivatkozott egyezménye 1991 óta a magyar jognak is része.
Nos, az Egyezmény hiteles szövege nem tartalmazza a "gyermekrészvétel" fogalmát és a kutatás alapján is látható, hogy ezt a kifejezést főleg azok használják, akik angol nyelvű dokumentumokra támaszkodnak.
A "gyermekrészvétel" ugyanis magyarul eléggé hiányos kifejezés. Részvétel valamiben. A "részvétel" (participation) a magyar nyelvben csak az utóbbi időben terjed "Részvételi jogosultság"ként értelmezve.
Ha el is fogadjuk, hogy a cím legyen ez a kifejezés, magának a fogalomnak az értelmezéséhez fontos az ENSZ Egyezmény hivatkozott 12. cikkének teljes szövege, azaz
"12. cikk
1. Az Egyezményben részes államok az ítélőképessége birtokában lévő gyermek számára biztosítják azt a jogot, hogy minden őt érdeklő kérdésben szabadon kinyilváníthassa véleményét; a gyermek véleményét figyelemmel korára és érettségi fokára, kellően tekintetbe kell venni.
2. Ebből a célból nevezetesen lehetőséget kell adni a gyermeknek arra, hogy bármely olyan bírói vagy közigazgatási eljárásban, amelyben érdekelt, közvetlenül vagy képviselője, illetőleg arra alkalmas szerv útján, a hazai jogszabályokban foglalt eljárási szabályoknak megfelelően meghallgassák." --Linkoman vita 2019. május 23., 12:40 (CEST)
thread_title:  Lektorálandó, mert ... 

message: ebben a dokumentumban egyszer sem szerepel a gyermekrészvétel szó, szerepel viszont a gyermekek részvétele. 
Tehát? Mi a helyes cím?--Linkoman vita 2019. május 23., 22:15 (CEST)
thread_title:  A címe? Vagy inkább a gyermekek részvétele?
Vita:Michael Wolgemut

message: Csak a bevezetőt ellenőriztem a német szócikk alapján de az félrefordítás, valószínűleg a többi is...
(Nem Frigyes várában dolgozott, hanem a vár megépítésében vett részt, ami elpusztult, ahogy Frigyesről festett portréja is benne). A források címét sem fordítjuk, max. kiegészítjük a fordítással. (+Figyelmeztető sablon megadása irodalomként) JSoos vita 2019. május 24., 14:13 (CEST)
thread_title:  Gépi fordítás
Vita:Palics

message: Kimondottan érdekes lenne, ha volna olyan vajdasági szerkesztő, aki utána tudna nézni, hogy milyen további adataink vannak az olasz vívómester ottani tevékenységéről. Pl. pontosan mikor halt meg? Megvan-e még a sírja? Bármi új adat érdekes lehet. Én addig jutottam, hogy Palicson van egy utca, amit róla neveztek el. Ez mikor történt? -- Ulrich von Lichtenstein vita 2019. május 24., 14:16 (CEST)
thread_title:  Angelo Torricelli
Vita:ABBA-feldolgozások

message: Megbízható források nincsenek benne, interwikije sincs, bevezetőjében is szerepel, hogy "a legfontosabb feldolgozásokat tartalmazza". Még ha az összeset tartalmazná, akkor sem lennék meggyőződve arról, hogy wikiképes tartalom-e, de így végképp nem. Feltételezem, egy csomó együttes/előadó dolgozta már fel az ABBA számait, nem hiszem, hogy ezért külön cikk kéne. Szerintem ez nem ideillő tartalom, de persze lehet, hogy tévedek. GhostDestroyer100 vita 2021. április 12., 19:18 (CEST)
thread_title: Kell ez?

message: Törlési megbeszélés eredményeképpen törölve. Gg. AnyÜzenet 2021. április 19., 12:05 (CEST)
thread_title:  Törlési megbeszélés eredménye
Vita:Mihajlo Janketić

message: Nem tudom, miért kéne törölni, feljavítható, addig legyen csonk. hasznos, a szerb(horvát) wikin is létezik, és sok filmbn szerepelt, néhányat Magyarországon is bemutattak:
*Tél Jakobsfeldben (1975)
*A belgrádi fiúk (1975)
*A kezdet (1974)
*A kolasini pokol (1973)
*Reggel (1967)
*Szökés Sobiborból (1987)
A wiki azért van, hogy tanuljunk, ez pedig hasznos szócikk, meg kéne hagyni.Peadar vita 2019. május 25., 00:44 (CEST)
thread_title: Törlés
Vita:Starlink (műholdprojekt)

message: Szerintem a magyarban nem használjuk a konstellációt műholdrendszerekre, lásd pl. az Iridium (műhold) szócikket. JSoos vita 2019. június 19., 21:06 (CEST)
replies: text: : Igen, és a kérdés meg is oldódott azzal, hogy Almár Iván elnevezése nyomán a csillagászok elnevezték műholdseregnek ezeket az összehangoltan keringő műholdakat.  Vadszederke' 2020. június 6., 18:44 (CEST)
thread_title:  Konstelláció
Vita:Okos város

message: Már a címének a helyesírása is átgondolatlan. Az "okos-" az angol smartnak megfelelő fordítása, csakhogy a képzőként való jelentése mára eltér a korábbi melléknévi jelentésétől. Nem egyszerűen dicséretről van szó (hú, de okos!), hanem a fejlett technika alkalmazására utal.
És egy szóba írandó.
Maga a szöveg pedig bőbeszédű, nem oldja fel az átlagolvasó számára ismeretlen kifejezéseket.--Linkoman vita 2019. május 26., 18:15 (CEST)
thread_title:  Lektorálandó, mert... 

message: A járókelő az mitől okos kormányzás? Az egy civil szervezet önkéntesekkel, akik közzéteszik a közterületi problémákat, aztán akinek van rá hatalma, az vagy megoldja őket, vagy cikinek találja hogy nyilvánosság elé kerültek. Ennek megfelelő a reakció is: van sok ügy ami megoldódott, de volt olyan politikus, aki azt találta megoldásnak, hogy lehordta a szervezetet mindenféle „sorosista” szemétnek. Na ennyire van köze a járókelőnek a kormányzáshoz. 
A legtöbb amit írhatunk, hogy fogalmunk sincs mi az az okos város. Piraeus vita 2020. március 27., 12:03 (CET)
thread_title:  Járókelő?? Elkélne az a lektor sablon.
Vita:Francis Glisson

message: Ennek a szócikknek a megírására az serkentett, hogy eszembe jutott egy tornatermi balesetem. A tigrisbukfencet gyakoroltuk (már rég túl voltunk az osztályzáson, jelest kaptam belőle), s a dobbantó után bukfenc közben valami történt velem, éreztem, hogy nem jól húztam be fejem, így a bukfenc után nem tudtam felkelni a tornaszőnyegről. A teljes bénulástól az mentett meg, hogy időben kerültem a Madarász utcai gyermekkórházban, s a röntgen kiértékelése után azonnal alkalmazták a Glisson-nyújtást. Az ágyam fejrészénél megemelték téglákkal az ágyat, s úgy akasztottak fel emlékeim szerint legalább egy hétre. Az orvos elmondta nekem, hogy óriási szerencsém volt, mert az időtényező szerencsésen alakult, így teljes mozgásképességem visszanyertem. Így a periférikus zsibbadás nekem nemcsak a Capecitabine gyógyszer miatt ismerős. Margit1951Bpest vita 2019. május 26., 18:49 (CEST)
thread_title: Szócikk születési info

message: Ma csupa kékké tettem. Nem értem, hogy ezt akarták-e, mert van egypár wikijelölőnyelv, amit tudnék éppen használni még. A szerkesztő, aki tud, és nem tanul. Egyébként úgy is jó volt, ahogy volt. Margit1951Bpest vita 2019. július 13., 08:37 (CEST)
A forráshivatkozások tele vannak mindenféle szöveggel, melyből nem lehet egyértelműen megállapítani, hol van vége a rizsázásnak, és hol kezdődik a forrás. Továbbá ezek nem megfelelően vannak beillesztve. – balint36 🚌 buszmegálló 2019. július 17., 20:26 (CEST)
thread_title: Wikijelölőnyelv forrás és egyéb infok
Vita:Japan Railways

message: Főleg B.Zsoltnak és a vasutas cikkeket büszkén szerkesztő közönségnek üzenem, hogy attól, hogy létrehozok egy új cikket, majd belehányok valami idétlenséget, attól még az nem lesz valódi Wiki-cikk, bár számszakilag valóban lehet dicsekedni a létrehozott cikkek számával.
A cikk egy totális tévedés és nincs "JR cégcsoport" (ahogyan azt többek között az angol Wiki is részletezi), a JR társaságok különböző, gyakran a tőzsdén jegyzett entitások, nem pedig leányvállalatok. A cikkben használt nyelvtan egy horror, az adatok elavultak, vagy már a megírásukkor sem voltak pontosak (pl.: Jelenleg három fajta sinkanszen létezik: a hikari, a nozomi és a kodama.) A cikkek számának szaporítása helyett lehet, hogy a minőségre kellett volna törekedni. 153.202.161.230 (vita) 2019. augusztus 20., 09:35 (CEST)
Nem értelek, miért engem emeltél ki az összes szerkesztő közül! Én csak pár helyen belejavítottam, főleg wiki-technikailag, a szöveg nem az én fejemből pattant ki. Ott a laptörténet, megnézheted. – B.Zsolt vita 2019. augusztus 20., 15:37 (CEST)
Kedves Ismeretlen!
Szívesen látunk itt a Wikipédián és elfogadjuk a segítségedet a szócikk fejlesztésében. Nyugodtan írd bele a helyes információkat és töröld ki a tárgyi tévedéseket. Már az is nagy segítség számunkra, ha csak a minden bizonnyal rossz adatokat törlöd. A leányvállalatok talán nem teljesen helyes megfogalmazás, de felhívnám a figyelmedet arra, hogy szintén így, ebben a formában került bele a Wikidatába is, ami nemzetközi projekt. Az infobox csak onnan jeleníti meg. – B.Zsolt vita 2019. augusztus 23., 16:57 (CEST)
thread_title:  Tárgyi tévedések tömkelege, nyelvtani armageddon
Vita:Tlalnepantla de Baz

message: A mi térképünkön  nagyon nem ott van, mint az enwikin:
P/c vita 2019. május 26., 23:05 (CEST)
Rosszak voltak a beírt koordináták. Javítottam, de nem az angol cikk, hanem a Google térkép alapján. Zerind üzenőlap 2019. május 27., 07:50 (CEST)
thread_title:  Államtérkép
Vita:Theosis

message: Szervusztok! Az én segítségemmel a cikk létrehozója Norbert8888 javított a cikken. Viszont még egy utolsó javítás vár a cikkre, megkértem a cikk létrehozóját két napja. Még csak arra várni kell, hogy hivatkozzon. Napkirály  postaláda  2019. május 27., 15:30 (CEST)
thread_title:  Már nincs sok baj
Vita:Stand up comedy Humortársulat

message: Az esetleges törlés előtt kérném megfontolni ezt (az adminisztrátorok üzenőfalának archívumából): Wikipédia:Adminisztrátorok üzenőfala/Archív 126#Két cikkből egy. Vépi vita 2019. május 28., 11:47 (CEST)
replies: text: :Vépi én olvastam amit írtál korábban, és szerintem nyugodtan megcsinálhatod, de szerintem ebből a szócikkből nem sok forrást tudsz átemelni (amit igen, az egyébként is triviális), szóval emiatt sztem kár várni a törléssel. Azért még várok, persze, ha valami konkrét terved van, de ennek a lapnak a tartalmát átemelheted saját allapra is, ha mondjuk csak később tudsz vele foglalkozni. Palotabarát vita 2019. május 28., 12:37 (CEST)
 Összefésültem, továbbra is forrástalan, ha nem jó így, majd TMB-re kerül. Ezt (a feljavításra várót) pedig törölheted. Köszönöm, Vépi vita 2019. május 28., 13:13 (CEST)

message: A https://www.standupcomedy.hu/termekek/feri-naploja-a-karanten-idejen---belfoldi-hazhozszallitassal---online-fizetessel-1066 lap tartalma CC by-sa 4.0 alatt használható. . -- grin ✎ 2020. augusztus 13., 17:23 (CEST)
thread_title:  otrs engedely weblapra
Vita:Szamat Szmakov

message: A várost, ahol a cikkalany 1978-ban született, akkoriban Szemipalatyinszknak hívták, és szerintem anakronizmus a mai nevén Szemejnek nevezni. Javaslom a Szemipalatyinszk formát. Malatinszky vita 2019. május 28., 17:38 (CEST)
replies: text: Kösz. Nem szeretem az anakronizmust. - Csurla vita 2019. május 28., 17:41 (CEST)
thread_title:  Születési hely
Vita:Mobilasz.hu

message: Az utóbbi napokban elharapódzik az a szokás, hogy tájékozatlan új szerkesztők egyértelműen reklámjellegű szövegét azonnali törlésre jelöltiek.
Ez szabálytalan!
A "Reklám a Wikipédiában" című oldalon egyértelműen az áll, hogy "Azok a pusztán reklám célját szolgáló cikkek, amelyek a nevezetesség követelményeinek nem tesznek eleget, egy törlési megbeszélés keretében törölhetőek."
Ennek a szabálynak érvényt kellene szerezni, mivel az azonnali törlés a Wikipédia mozgalmi jellegének teljes mértékű tagadásával jár és nem is biztosít lehetőséget arra, hogy esetenként bárki bebizonyítsa a nevezetességet. 
Azt kellene megértenie minden rutinos szerkesztőnek, hogy az újoncok jelentős részének fogalma sincs a Wikipédiáról. Az ilyen marketingcélú cikket feltételezésem szerint olyan fiatal, csekély üzleti tapasztalattal rendelkező kezdő szerkesztők írják, akiknek a főnöke/vagy a cég tulajdonosa egyszerűen feladatként adja, hogy jelenítse meg a céget az összes közösségi lapon.
Már írtam az illetőnek, aki névvel jelentkezett be és megérdemli, hogy feltehesse a kérdéseit a Wikipédia igényeivel kapcsolatban.
Az azonnali törlés az újonc felé egy barátságtalan lépés még akkor is, ha az esetek többségében néhány napon belül ki fog derülni, hogy tényleg nem nevezetes a cég. De mitől olyan sürgős a törlés, hogy még időt sem hagytok pl. nekem arra, hogy a nevezetességet megvizsgáljam?--Linkoman vita 2019. május 28., 12:33 (CEST)
Rendben, akkor törlési megbeszélésre viszem negyed óra múlva. Apród vita 2019. május 28., 12:36 (CEST)
thread_title:  A reklámszöveg nem azonnali törlést, hanem TMB-t igényel 

message: Vicces lenne, ha úgy alkalmaznánk az idézett szabályt, hogy pár perccel a felküldés után már elindítjuk a TMB-t. Írtam felküldőnek - honnan tudná, hogy azonnal lépnie kell, különben törlik a cikkét? Miért olyan sürgős ez?
Ráadásul az újoncok tájékoztató szövegében sincs benne az ajánlás, hogy sürgősen térjenek vissza a cikkre, amit elkezdtek. 
A negyedóra nyilvánvalóan nem elég. Még akkor sem, ha meggyőződtem már arról, hogy a cikk témája egy kereskedelmi portál és a cikk szöveg nem maradhat meg. 
Azon csodálkozom, miért nem adunk legalább annyi időt ennek a cikknek, mint mondjuk a szubcsonkoknak. Azok sem maradnak meg túl sokáig.--Linkoman vita 2019. május 28., 12:49 (CEST)
Jó, akkor többet várok. Apród vita 2019. május 28., 12:57 (CEST)
 -Köszi, ennyi épp elég volt...--Linkoman vita 2019. május 28., 13:12 (CEST)
thread_title:  Negyedóra nyilvánvalóan nem elég 

message: Törlési megbeszélés eredményeképpen törölve. Gg. AnyÜzenet 2019. május 28., 13:49 (CEST)
thread_title:  Törlési megbeszélés eredménye
Vita:Szabadulójáték

message: A szócikkben a kezdetek óta vannak az elsőség kérdését eldönteni akaró javítások (az egész egy reklámszócikk volt amúgy). Az utóbbi időben ezek megszaporodtak, kivétel nélkül kommunikációba nem vonható anonok jóvoltából. Utóbb már forráslinket is töröltek. Egyelőre nem teszek rá védelmet, de ha nem értik meg a vállalkozások üzemeltetői, barátai és üzletfelei, hogy nem a Wikipédia fogja eldönteni az elsőséget, akkor kénytelenek leszünk az anonszerkesztések lehetőségét felfüggeszteni. A Wikipédia arra való, hogy az egymástól különböző, vagy éppen az egymást kiegészítő információkat közzétegye, nem pedig arra, hogy az üzleti elsőséget agresszíven bizonygatóknak terepet biztosítson. Palotabarát vita 2019. május 28., 12:48 (CEST)

message: "Magyarországon feltehetően 2011-ben jött létre az első szabadulószoba Gyurkovics Attila révén, amelyben Csíkszentmihályi Mihály flow-élményének megélése volt a cél. A magyarországi elterjedést követően, 2012-től egy üzletileg is stabilabb, a játékmenetet tekintve fejlettebb változatban terjedt a játék előbb Európában majd jutott vissza az Amerikai Egyesült Államokba 2014-ben. Az amerikai visszatérés elsőségét többen is magukénak vallják: Koltai Balázs és Gábossy Ákos is ugyanabban az évben nyitottak az USÁ-ban szobát. Feltehetően ebből ered, hogy sokan magyar találmánynak, sőt, hungarikumnak tartják a szabadulós játékokat."
replies: text: A szöveg szerkesztője nincs tisztában azzal, mit jelent a találmány és mi a hungarikum (jog). Attól még, hogy a játék ötletét egy nem magyarnak köszönhetjük, a magyar fejlesztések fejlesztések. De nem ebben a bulvárstílusban kellene erről beszámolni.
Az állítólagos találmány elsőbbségét nem elég állítani, azt bizonyítani is kell. Legalább egy [[önkéntes műnyilvántartás]sal alá kellene támasztani. A "magáénak vallja" - az kevés.--Linkoman vita 2019. május 28., 13:08 (CEST)
thread_title:  Megbízhatatlan forrásokon alapuló dicsekvés kivágva